Փառատոնի մասնագիտական հանձնախմբի անդամ, ՀՀ վաստակավոր արտիստ, դերասանուհի Լալա Մնացականյանն էլ իր հերթին ողջունեց մասնակիցներին և նշեց, որ ամեն անգամ իր մեջ հույս է փայփայում, որ մեծահարուստները կսկսեն ուշադրություն սևեռել մշակույթի վրա, ներդրում կունենան, և կծաղկեցնեն մշակույթը. «Կան փառատոններ, որոնք պարզապես թղթի վրա գրվում են, որ կայացել են, և վերջ: Այս փառատոնը հաստատուն քայլերով գնում է առաջ: Ես իմ մեջ հույս եմ փայփայում, որ նման փառատոնները մեր մեծահարուստներին կստիպեն իրենց ուշադրությունը սևեռել և ներդրում ունենալ մշակույթի զարգացման գործում, քանի որ եթե մի երկիր չունի ուժեղ մշակույթ, ուրեմն ուժեղ չէ ոչ մի առումով»,- ասաց Մնացականյանը: